Downloaded from YTS.MX
Official YIFY movies site: YTS.MX
Tűzoltóság.
Jó estét! Kigyulladt a Grenfell-torony 16-os lakása.
A negyedik emeleten.
- Igen, tudjuk... - Siessenek!
- Már úton vannak. - Ég a lakás.
Igen, tudom, az előbb már hívott emiatt.
De ha ön jól van, akkor... Érti?
Meneküljenek!
Mi voltunk az elsők... akik kiérkeztek a helyszínre.
Ezt nem lehet szavakkal leírni. Óriási volt a káosz.
Meneküljenek a toronyból!
Mintha egy katasztrófafilm közepébe csöppentem volna.
Az épület egyik oldalát teljesen beborították a lángok.
Soha nem láttam még ilyet.
- Mint az a film, a Pokoli torony. Baszki! - Ez hogy lehetséges?
Amikor az ember egy ilyen katasztrófát lát az Egyesült Királyságban,
felmerül benne a kérdés, hogy hogyan történhet nálunk ilyesmi?
Mintha darabok hullanának az épületből.
Soha nem láttam még ilyet. Mint valami angliai 9/11.
Ami a Grenfell-lel történt, olyat én még soha nem láttam.
Az egész épületet beborította a tűz.
- Te jó ég! - Hogyan fognak rajtuk segíteni?
Nyilvánvaló volt, hogy itt valami nagyon félrement.
Rengeteg a kérdés, főként az épület burkolatát illetően.
Az Arconic gyártotta az alumíniumburkolatot.
Emlékszem, arra gondoltam,
hogy itt valaki súlyos mulasztást követett el.
Mi történt? Hogyan adhattak el ilyesmit? Nem fér a fejembe.
Manipulálták és eltitkolták a teszteredményeket.
Ma már rengeteg bizonyítékkal rendelkezünk nagyon súlyos visszaélésekről,
de senkit sem tartóztattak le.
Semmibe vették a figyelmeztetéseket, miszerint az épület tűzveszélyes.
Ez egy bűnügyi helyszín.
- Mit akarunk? - Igazságot!
- Mikor akarjuk? - Most!
Válaszokat akarunk!
Folyton azon gondolkodom, hogy miért? Miért kellett ennek megtörténnie?
Emberek haltak meg.
Barátokat, családtagokat vesztettünk el.
Csak az jár a fejemben, hogy miért?
- Válaszokat akarunk! - Igazságot akarunk!
A TRAGIKUS GRENFELL-TORONY
ÉSZAK-KENSINGTON
NYUGAT-LONDON
Ez itt a BBC News, és önök Fenella Fudge-ot hallják.
Rengeteg napsütésre számíthatunk, méghozzá egész nap.
A hőmérséklet 24-25°C lesz, de akár magasabbra is kúszhat a...
A top három változatlan.
Luis Fonsi Despacitója már egy hónapja vezeti a slágerlistát.
Soha nem vezette még idegen nyelvű szám ilyen sokáig a slágerlistát.
A 2017-es év...
Jó pár híres számra emlékszem abból az évből.
A Despacito nagyot ment akkor.
Emlékszem, anya otthon és a kocsiban is folyton azt játszotta.
Hali, én Esi vagyok, és Nyugat-London legnagyobb rádióadóját hallgatjátok.
Ez a dal fixen a nyár legütősebb száma.
Jöjjön a Did You See J Hustól!
Fekete Benzzel jöttem Egy fehérrel tipliztem
Gengszter vagyok
A GRENFELL EGYKORI LAKÓJA
Igen.
Fekete Benzzel jöttem Egy fehérrel tipliztem
Gengszter vagyok, maga az ördög Mikor a spanok...
Izgatott voltam, mert épp akkor mentem nyolcadikba.
A GOMES CSALÁD
Beköszöntött a nyár, egyre melegebb lett az idő.
Mindig is eleven gyerek voltam.
És nagyon boldog.
Próbáltam jó jegyeket szerezni a suliban.
Szóval egy jóravaló, boldog 12 éves lány voltam.
2017. JÚNIUS 13.
Emlékszem, hogy aznap este később elmentünk vacsorázni.
Úgy este 11:30 körül értünk haza.
Aztán rám írt az egyik barátom.
EGYKORI LAKÓ
„Xboxozunk egyet?”
Játszottunk egy kicsit,
aztán mivel másnap dolgoztam, lefeküdtem aludni.
Egyszerűen ennyi volt.
Ismét nagyon meleg lesz, a hőmérséklet akár a 26°C-ot is elérheti.
Úgy éjfél körül feküdtem le aludni.
Akkoriban az edzőteremben aludtam.
Nem szerettem a laktanyán aludni...
TŰZOLTÓ
...egy csomó izzadt tűzoltó között.
2017. JÚNIUS 14.
Tűzoltóság.
Baszki!
Ez kemény!
A csengő 00:55-kor szólalt meg.
Az észak-kensingtoni tűzoltóságon szolgáltunk,
így a Grenfell-torony hozzánk tartozott.
11 PERCCEL A TŰZ KEZDETE UTÁN
Mikor kiérkeztünk, láttuk, hogy az egyik ablakból ömlik a füst.
Tudtuk, hogy abban a lakásban tört ki a tűz.
Bementünk a toronyba.
Két kollégám felvette a légzőkészüléket, és elkezdtek készülődni.
Hallottam, ahogy betörik az ajtót, és bemennek a lakásba.
Szokványos konyhai tűz volt,
amit elég hamar el is oltottak.
Majd ahogy oltás után mindig,
ezúttal is szétnéztek a hőkamerával,
hogy nem maradt-e valahol forró felület.
És akkor vették észre, hogy valahol csepeg az égő anyag,
és ráeszméltek, hogy a tűz kijutott a lakásból.
Beküldtem egy második csapatot, hogy segítsenek nekik.
Voltam már olyan esetnél,
amikor a tűz átterjedt az eggyel fentebbi lakásra.
Bár szokatlan volt az ilyesmi,
de nem volt teljesen elképzelhetetlen,
hogy a tűz átterjedt volna a fenti lakásra.
Akkor még azt hittem, hamarosan indulunk vissza az állomásra,
és folytatjuk tovább az éjszakai műszakot.
Lementem a földszintre, ahol összefutottam egy fiatal lánnyal,
aki azt mondta, hogy a kishúga...
a 20. emeleten van,
és megkérdezte, hogy felmehet-e érte.
Jessicának hívták a húgát.
A GRENFELL EGYKORI LAKÓJA
Gondoltam, gyorsan felszaladok, lehozom a húgát,
aztán csinálom tovább a dolgomat.
Egyáltalán nem aggódtam.
Megnyomtam a 20-as gombot.
Aztán amikor a lift kijelzőjén felvillant a 15-ös szám...
Tizenötödik emelet.
...és kinyílt a liftajtó,
hirtelen egy óriási, fekete füstfelhő árasztotta el a liftet.
Tudtam, hogy bajban vagyok.
Minél gyorsabban le kell mennem a légzőkészülékemért,
hogy kimenthessem... a kislányt a lakásból.
Rendkívüli híreink.
Hatalmas tűz nyelte el az egyik nyugat-londoni toronyházat.
Megerősítették, hogy a Grenfell-torony az.
A kérdés az, hogy hogyan tudott egy betonépületet
ilyen gyorsan elborítani a tűz.
Meneküljenek!
Pillanatok alatt lángba borult.
Egyre terjed a tűz. Még sose láttam ilyet. Mint valami katasztrófafilmben.
Már hét éve írok a Grenfellről.
Ha összeszámolnánk, hogy hány cikket írtam róla,
a végeredmény több mint 1000-re jönne ki.
Amikor az ember egy ilyen katasztrófát lát Londonban, Angliában...
SZERKESZTŐ, INSIDE HOUSING
...felmerül benne a kérdés, hogy hogyan történhet nálunk ilyesmi?
Megrendítette az embereket a puszta gondolat,
hogy ebben az országban ilyesmi előfordulhat.
Az én életemet is megváltoztatta.
Két részre szakadt az életem, a Grenfell előttire, és az azutánira.
Akkor még csak öt-hat hónapja voltam szerkesztő az újságnál.
Szóval mintha hirtelen bedobtak volna a mély vízbe.
Szerintem mindenki emlékszik rá, amikor először látta a képeket a tűzről.
Nehéz elképzelni, hogy egy betonépület...
Szerintem egy olyan tűzeset után, mint a Grenfellé...
a média nagyon szeretne találni
egy egyszerű bűnbakot, egy egyszerű sztorit.
Valakit, akit mutogathatnak az újságban.
Akinek a nyakába varrhatják ezt az egész szörnyűséget.
A Daily Mail lehozott egy rendkívül ellenséges hangvételű cikket,
amelyben a tűz kiindulási helyének a lakóját vádolták.
AZ Ő HIBÁS HŰTŐJE OKOZTA A GRENFELLI POKLOT
A közösségi médián még azt is pedzegették,
hogy ez valamiféle iszlám terrorcselekmény lehetett,
holott a fickó egy hithű keresztény volt Etiópiából.
MUSZLIMOK GYÚJTOGATTAK?
HA NEM LENNÉNEK MUSZLIMOK...
ISIS-BOMBA VOLT
MUSZLIM „SZUPERTORONY”?
MUSZLIM VOLT
A fickó Uber-sofőr volt.
Nagyjából 25 éve lakott a Grenfell-torony egyik negyedik emeleti lakásában.
A negyedik emeleten. Siessenek! Ég a lakás.
A rendőrség tanúvédelmet javasolt neki,
annyira elharapózott a zaklatása,
mert a Daily Mail cikke után
az összes többi lap megírta róla nagyjából ugyanazt.
TAXISOFŐR APUKA
Pedig ő is csak egy áldozata volt az incidensnek.
Ő egyáltalán nem tehetett arról,
ami a Grenfell-toronnyal történt.
ÁRTATLANNAK VALLJA MAGÁT
A mai napon, június 14-én...
Volt egy olyan érzésem, hogy itt valami nagyon durván félrement.
Felkerestem pár embert, akik sokat tudnak a magasházak tűzvédelmi kockázatairól,
és alaposan kifaggattam őket.
Korán reggel csörgött a telefonom. A BBC-től hívtak.
Aztán meg a Sky Newstól. Tudtam, hogy nagy a baj.
Felmentem a netre,
és egyből láttam a híreket az óriási tűzről.
Régóta vizsgálok magasházakkal kapcsolatos tűzeseteket.
Amint megláttam a képeket a tűzről,
tudtam, hogy a burkolat volt a ludas.
TŰZVÉDELMI SZAKÉRTŐ
Gyorsan elkezdtünk utánanézni az ACM-nek, ami egy burkolattípus.
Az ACM nem más, mint alumínium kompozit panel.
Tehát ez itt alumínium, ez is alumínium,
és a közepe, ez a sűrűbb, sötétebb anyag, ez a polimer.
A polimerek műanyagok, és minden műanyag gyúlékony.
Ebben pont a legnépszerűbb polimer van, ami a PE, vagyis a polietilén.
És ez itt történetesen nyers polietilén.
Látható, hogy ez az anyag nagyon gyúlékony,
és ez nem biztonságos.
Az alumínium kompozit panel azért veszélyes,
mert nagyon gyorsan terjed rajta a tűz, és nehéz eloltani.
A 2010-es évekre a polietilén egy nagyon népszerű építőanyaggá vált.
A világ minden kontinensén használták épületekhez.
Több millió négyzetméternyit adtak el belőle.
Világszerte számos cég gyártja, forgalmazza és értékesíti az ACM-et.
Az egyik az Alcoa.
Mindenhol jelen van.
Ha csak egy hotelban ül, vagy egy repülőn olvasgatja az e-mailjeit,
jó esély van rá, hogy az alumínium, amit ön lát,
az Alcoa timföldjéből származik.
ALCOA A LEHETŐSÉG ELEME
Az Alcoa az Aluminum Company of America rövidítése.
MINŐSÉGELLENŐR VOLT ALCOA MENEDZSER
Egyike az Egyesült Államok régebbi, nagyobb,
és történelmi szempontból tekintélyesebb vállalatainak.
Sokféle terméket gyártanak sokféle piacra.
Repülőgépszárnyakat.
Alumíniumpaneleket a gépjárműipar számára.
NEW YORK-I TŐZSDE
Az Alcoa komoly tőzsdei szereplő.
Úgy gondolták, ha feldarabolják a céget, megnövelhetik a részvényeik értékét.
Arconic. Innováció, mérnöki tervezéssel.
Így jött létre az Arconic.
Az Arconic az Alcoa franciaországi részlege volt,
ők értékesítették a Grenfellhez használt burkolatot.
A károk felmérése során egy beszállító került a reflektorfénybe.
Az Arconic.
Az Arconic gyártotta a burkolatot.
Kilométerekről látható...
Mikor a tűzeset után megtudtam, hogy az Arconicnak is volt benne szerepe,
egyből arra gondoltam, hogy remélhetőleg nem polietilén paneleket használtak.
Mivel az egy kőolajalapú termék,
ha egyszer kigyullad, nagyon hevesen ég.
És ha egy magasház esetében olyan anyag kap lángra,
ami ennyire rendkívül tűzveszélyes,
az embereknek nincs ideje evakuálni.
Családok aludtak itt.
Néhányan odabent rekedtek.
Aztán később mondták a hírekben,
hogy a burkolat polietilén panel volt.
Egyáltalán hogyan adhatták el?
Miért adták el? Észak-Amerikában mi ezt nem adnánk el.
Hogyan történhetett ez?
Minden ablak egy-egy otthont rejtett. Sok közülük teljesen kiégett.
Mikor felajánlottak ott egy lakást,
egy kicsit viszolyogtam tőle, hogy egy toronyházban éljek.
De apám mindig azt mondta, hogy addig nem tudhatom,
hogy egy lakás jó-e, vagy sem, amíg meg nem nézem.
Amint beléptem a 134-es lakásába, azonnal beleszerettem.
A GRENFELL EGYKORI LAKÓJA
Épp dolgoztam, amikor Andreia hívott.
Nagyon izgatott volt.
Rábólintottam.
Végre lesz egy lakásunk. Ez lesz az otthonunk.
A második születésnapom előtt vagy után pár héttel költöztünk oda.
Szóval a Grenfell volt az otthonom.
A szobám ablakából pont ráláttam a London Eye-ra.
Szerencsésnek éreztem magam, hogy madártávlatból láthattam a várost,
hiszen ez nem sok embernek adatik meg.
Te jó ég, tesó!
33 PERCCEL A TŰZ KEZDETE UTÁN
Éppen aludtunk.
Amikor az ember hozzá van szokva az állandó éjszakai lármához,
nem ébred fel minden apró zajra.
MARCIO EMELETE
Hirtelen a szomszéd elkezdett dörömbölni az ajtónkon.
Andreia felkelt, hogy ajtót nyisson.
Helen és a lánya volt az, Lulya.
Azt mondták, hogy tűz van.
Behívtam őket, hogy derítsük ki, mi történt.
A GRENFELL EGYKORI LAKÓI
Emlékszem, hogy a szomszéd keltett fel,
amit nagyon furcsának találtam.
Nem értettem, mit keresnek itt az éjszaka közepén.
Teljesen össze voltam zavarodva.
Aztán Lulya mondta, hogy tűz van.
A húgom, Megan még mindig aludt.
Kérdeztem anyát, hogy felkeltsem-e,
de azt felelte, hogy várjunk, nehogy feleslegesen ébresszük fel.
Akkor még azt hittem, hogy a tűz abban a lakásban marad,
és ennyi.
Megpróbáltam kinézni a 21. emeleti lakásunk ablakán,
de csak a tűzoltókocsik fényeit láttam.
Azt hittem, minden rendben lesz. Egyáltalán nem éreztem magam veszélyben.
Akkor még nem...
Még nem fogtam fel, milyen nagy a tűz.
Tűzoltók, hallotok engem? Vétel.
Tudtam, hogy meg kell találnom azt a kislányt, Jessicát.
Nagyon aggódtam,
mert mindent elöntött a füst, ő pedig teljesen egyedül volt.
Lerohantam a lépcsőn.
Nem emlékszem, hogy találkoztam-e civillel vagy más tűzoltóval.
Leértem a földszintre.
Igen, én hallak.
Addigra már minden tiszta káosz volt.
Itt Bravó, hallgatlak.
A rádión folyton beszéltek.
Hol vagy most? Vétel.
Beöltözött kollégák várták, hogy bemehessenek.
Minden egység menjen a tűzhöz! Jelentsetek!
Felvettem a légzőkészülékem.
Berohantam az épületbe.
Összetalálkoztam két kollégámmal az állomásomról.
Elmondtam nekik, hogy Jessica a 20.-on van,
és hogy fel kell mennünk oda, hogy kimenekítsük.
A 176-os lakást kerestük.
JESSICA EMELETE
Az ajtó résnyire nyitva volt.
A lakást teljesen elárasztotta a füst.
Kétszer is bejártuk a lakást.
Kiabáltunk, dörömböltünk, mindent megtettünk, amit csak lehetett.
De sehol sem találtuk.
Abban reménykedtem, hogy már elhagyta a lakást...
és elindult lefelé.
Ott integetnek a lámpáikkal!
Nagyon reménykedtem benne.
Ott integetnek a lámpáikkal! Nem tudnak rajtuk segíteni?
Angliában van a „Maradj helyben!” irányelv.
Ennek az alapja, hogy olyan épületeket építettünk,
amelyekben a tűz két óráig nem terjedhet át más lakásra.
És a Londoni Tűzoltóság hitt a „Maradj helyben!” irányelvben,
és abban, ha egy toronyházban tűz van, az nem fog lakásról lakásra terjedni.
Csakhogy hajnali 1:30-ra
a tűz toronyházszerte több tucatnyi lakásra átterjedt.
Egy csomó különálló lakás kapott lángra.
És a helyzet ellenére azt mondták a lakóknak,
hogy maradjanak helyben.
Épp az ágyban feküdtem,
amikor meghallottam a szomszéd füstjelzőjét.
EDDIE EMELETE
És aztán úgy öt perccel később kiabálást hallottam,
ami az éjszaka azon szakában egyáltalán nem volt szokványos.
Az első gondolatom, hogy azt tanították, hogy ilyenkor maradjunk helyben,
szóval ott is maradtam volna a lakásban, és hívtam volna a tűzoltóságot.
De abban a pillanatban megcsörrent a mobilom.
Az egyik alsó szomszédom hívott,
aki addigra már kijutott az épületből.
Kiabált velem,
torkaszakadtából üvöltött,
hogy azonnal meneküljek az épületből.
Ezt akkora vehemenciával mondta,
hogy úgy döntöttem, elhúzok onnan.
Az utcára kiérve lakók és bámészkodók kisebb tömege fogadott.
A tűz iszonyúan heves volt.
Soha életemben nem láttam még olyan zabolátlan tüzet.
Amikor először hívtam a tűzoltókat, még eléggé nyugodt voltam.
MARCIO EMELETE
Nem akartam a lányok előtt idegesnek vagy rémültnek tűnni.
A 183-as lakásban voltunk, a 21. emeleten.
Ott volt a terhes feleségem.
Andreia hét hónapos terhes volt a kisfiunkkal.
Ráadásul asztmás is.
A diszpécser azt mondta, hogy küldenek segítséget.
Mondtam a lányoknak, hogy legyenek indulásra készek.
Azt terveztem, hogy amint kopogtatnak az ajtón, indulunk.
Emlékszem, hogy apa többször is hívta őket.
Azt mondták, hogy maradjunk odabent.
Aminek semmi értelme nem volt, mert a tűz egyre közeledett.
Igen, mozgást látok.
Emlékszem, anyával mondogattuk apának,
hogy hívja őket újra.
- Te jó ég! - Hogyan fognak rajtuk segíteni? Kérem!
- Te jó ég! - Nem tudnak rajtuk segíteni?
A Grenfell tragédiájának a középpontjában a gyúlékony burkolat áll.
OSLO, NORVÉGIA 2007
Az Arconic nevű multinacionális vállalat által gyártott burkolat.
2007 szeptemberében
az Arconic marketingvezetője, egy bizonyos Gerard Sontag
elment Norvégiába egy szakmai konferenciára.
A konferencia egyik előadása
az alumínium kompozit panelről szólt.
Arról, hogy milyen veszélyes ez a termék.
Azt mondták, ha ezzel burkolnak be egy épületet,
az olyan, mintha egy tartályhajó olajszállítmányával locsolnák le.
A TŰZ VISELKEDÉSE
Tehát ez egy teljesen egyértelmű figyelmeztetés volt.
Ott ült az Arconic egyik vezető beosztású embere,
és végighallgatta az előadást.
Rémülten tért haza a konferenciáról,
tudván, hogy az Arconic az ACM gyúlékony fajtáját értékesíti.
MERXHEIM, FRANCIAORSZÁG
Írt egy igencsak nyers figyelmeztetést a feletteseinek...
AZ ARCONIC GYÁRTÓ ÜZEME
...miszerint egy ilyen anyag okozta tűz akár 60-70 emberrel is végezhet.
És ezt a figyelmeztetést 2007-ben írta, tíz évvel a Grenfell előtt.
60-70 EMBERREL IS VÉGEZHET
De sajnos szerintem ez az információ senkit sem ért meglepetésként.
Ugyanis az Arconic már letesztelte a terméket,
csak eltitkolták az eredményeket.
Az Arconic két tesztet végzett.
Az egyik teszt során a terméket szegecsekkel egy falhoz rögzítették.
A másik teszt során a panelt L alakban meghajlították,
majd beleillesztették egy sínbe, ami az épülethez rögzíti az elemet.
Ezt hívják kazettás rendszernek.
A szegecselés és a kazettás rendszer közötti különbség többnyire esztétikai.
Viszont kiderült, hogy a kazettás rendszer esetében,
ha meghajlítjuk az ACM-et,
az lehetővé teszi, hogy az égő anyag csepegve felhalmozódjon.
És ez óriási tüzet eredményez a kazetta alján,
méghozzá minden egyes kazetta alján.
Tízszer gyorsabban ég, mint a szegecses.
Hétszer annyi hőt bocsát ki. Háromszor annyi füstöt.
A teszteredményeket látva,
az Arconic ahelyett, hogy okult volna belőlük,
és törekedett volna a biztonságos termékek gyártására,
épp az ellenkezőjét tette.
Bárcsak cselekedtek volna!
Az Arconic 2011-ben elvégzett egy újabb tesztet az ACM-burkolattal.
A tesztet félbe kellett szakítaniuk, akkora tűz tört ki.
Akkoriban Claude Wehrle volt az Arconic egyik műszaki vezetője,
és ironikus módon önkéntes tűzoltó is volt.
MŰSZAKI VEZETŐ
Szóval írtak neki a laborból, hogy:
„Üdv, Mr. Wehrle! Teszteltük az ön által küldött anyagot.
Megjegyzés:
nagyobb darabok estek le a kis kiálló részről,
illetve a tűz olyan nagy volt, és olyan kritikus értékeket produkált,
hogy a tesztet félbe kellett szakítanunk.”
Ha egy termék megbukik egy teszten,
az eladását és a gyártását le kell állítani.
Nem szabad hagyni, hogy a termék eljusson a vevőhöz.
Az ilyesmit soha nem szabad figyelmen kívül hagyni.
Semmi sem változott. Továbbra is árulták.
Volt egy belsős Arconic e-mail,
amiben leírják, hogy a panel F biztonsági minősítésű.
Vagyis minősíthetetlenül silány.
Aztán csak annyit írtak: „Hoppá!”
A KAZETTÁKBAN LÉVŐ POLIETILÉN MINŐSÍTÉSE A MA REGGELI TESZT UTÁN „F”!
HOPPÁ...
Tudták, hogy ha egy bizonyos alakban hajlítják meg a terméket,
akkor borzasztó tűzveszélyes lesz.
És sajnos pontosan ilyen alakban helyezték fel a terméket
a Grenfell-toronyra.
A Grenfell-toronyban az egyik kedvenc időtöltésem az volt,
hogy az ablaknál kávézgattam,
a másik pedig az, hogy zenét hallgattam az öcsémmel, Mohammaddal.
Az egy nagyon békés időszak volt az életemben.
Nagyon szép volt a torony.
Elhatároztam, hogy odaköltözünk.
A GRENFELL EGYKORI LAKÓJA
Így hát Mohammad öcsémmel be is költöztünk az egyik lakásba
úgy 2016 szeptembere környékén.
Csak egy év volt köztünk Mohammaddal.
OMAR ÖCCSE
Nagyon szoros volt a kapcsolatunk.
Nemcsak az öcsém volt, hanem a legjobb barátom is.
Mohammaddal mindkettőnket felvették egyetemre.
Azután munkát is sikerült találnunk.
Boldogok voltunk együtt. Boldogan éltünk abban a lakásban.
1 ÓRÁVAL A TŰZ KEZDETE UTÁN
Aznap éjjel hirtelen zajt hallottam.
Emberek sikoltoztak odakint, meg mentőautók és rendőrautók szirénáztak.
Azonnal kimentem a szobámból, és amint kiléptem onnan,
az öcsém a folyosón állt, és azt mondta, füstszagot érez.
Bár pizsamában voltunk, úgy döntöttünk, hogy elmegyünk.
De amint kinyitottuk az ajtót, óriási füst fogadott minket a folyosón.
Kiálltunk az ablakba és segítségért kiabáltunk.
A rendőrök és a tűzoltók azt mondták, hogy maradjunk ott, jönnek értünk.
Azt gondoltuk, hogy rajta vannak az ügyön,
majd jönnek, és kimenekítenek minket,
vagy hoznak valami védőfelszerelést, aztán továbbállnak.
Szíriából származom...
és az, hogy Angliában élhetek...
Azt hittem, hogy ez egy biztonságos hely.
Már a grenfelli tűzeset előtti években is számos csoport sürgette a kormányt,
hogy módosítsák az épületbiztonsági előírásokat.
Különösen egy 2009-es tűzeset után,
ami a dél-londoni Lakanal House-ban történt.
A tűzoltók perceken belül kiértek az épülethez,
de a tűz annyira ádáz volt,
hogy órákba telt, mire elértek a hat áldozat,
köztük két gyerek és egy csecsemő holttestéig.
Nagyon gyors és ádáz tűz volt.
Gyúlékony és éghető anyagokat használtak...
A TŰZVÉDELMI TÁRSASÁG TAGJA
...a lakóház építéséhez,
ami nagyban hozzájárult ahhoz,
hogy a tűz olyan gyorsan tudott terjedni.
A Lakanal House esete egy remek lehetőség lett volna,
hogy jobbá tegyék a tűzbiztonsági intézkedéseket.
A csoportunk Westminsterben találkozott a parlament különböző tagjaival.
Úgy sürgettük a változást, ahogy csak tudtuk,
anélkül, hogy az átfordult volna zaklatásba,
vagy hogy szó szerint a gallérjuknál fogva rángattuk volna a képviselőket.
Módszereket kellett kidolgoznom annak bizonyítására,
hogy a tűzvédelmi irányelvek nem felelnek meg a célnak.
A felépítése miatt a dokumentum használhatatlan volt,
és konkrétan téves információkat is tartalmazott.
Az elején kellett kezdeni, aztán a végére lapozni,
aztán valahova a közepére...
Borzasztó volt.
VÉGZETES TŰZ A LAKANAL HOUSE-BAN
A Lakanal House-i tűz után a halottkém lefolytatott egy vizsgálatot,
ami azzal zárult, hogy írt egy levelet a kormánynak és a Londoni Tűzoltóságnak,
amiben változtatásokat sürgetett.
Azt írta, hogy a diszpécsereket be kell tanítani,
a tűzoltóságnak ki kell dolgoznia egy eljárást a magasházak oltására,
és meg kell határozni, hogy mikor kell eltérni a „Maradj helyben!” irányelvtől.
„MARADJ HELYBEN”
Sokan a fürdőszobában bújtak el,
miután a segélyhívó vonalon azt a végzetes tanácsot adták nekik,
hogy maradjanak helyben.
Utólag visszatekintve,
ha azt mondják nekik, hogy hagyják el az épületet,
azzal elősegíthették volna, hogy több ember élje túl a tüzet.
Ott van a levélben, világosan, fehéren-feketén.
A Lakanal esetét vizsgáló halottkém levele nagyon fontos volt,
de sajnos nagyon rossz volt az időzítés.
A koalíció egyik fő célja,
hogy jelentősen csökkentse az előírásokat...
MINISZTERELNÖK, 2010-2016
...amelyek hülyének nézik önöket.
Az új szabály szerint,
ha egy miniszter be akar vezetni egy új előírást,
el kell törölnie egy másikat.
Mostantól két előírást kell eltörölni.
Ha egy új előírást akarnak bevezetni, két másikat kell eltörölni.
David Cameron fő politikai ideológiája az előírás-csökkentés volt.
Szerinte az állam nem szólhat bele,
hogy mit csináljanak a magáncégek.
Félre akarunk állni a cégek útjából az előírás- és adócsökkentésekkel.
A túl sok előírás azt a benyomást kelti, hogy jogunk van kockázatmentesen élni.
Gyakorlatilag megakadályozta,
hogy új tűzbiztonsági előírásokat lehessen hozni,
hiába volt azokra szükség.
Ahogy a miniszerelnök is mondta, néhány kiváló tisztviselőnket...
LAKHATÁSÉRT FELELŐS ÁLLAMTITKÁR
...áthelyezzük,
hogy jól bemossunk a bürokráciának.
Eric Pickles volt a legmagasabb rangú politikus,
aki az épületbiztonsági előírásokért felelt,
ideértve a tűzvédelmi előírásokat is.
A zavaró és bosszantó törvények és előírások eltörlése révén
kevesebb eszközzel többet érhetünk el.
Kevesebb vállalati szabályozást akart,
pedig a halottkém pont arra kérte őket, hogy még több előírást hozzanak.
Volt egy köztisztviselő, aki egy belsős levélben azt írta,
hogy bár törvényileg muszáj válaszolniuk a halottkémnek,
nem kell azt tenniük, amit mond.
Úgy fogalmazott, hogy:
„Csak válaszolnunk kell, nem kell benyalnunk neki.”
Ez a köztisztviselő Brian Martin volt.
Üdvözlök mindenkit!
AZ ÉPÜLETBIZTONSÁGI HIVATAL VEZETŐJE
Nem semmi figura volt.
EGY ÉVVEL A GRENFELLI TŰZ UTÁN
Elég érdekes modora volt.
Arról volt hírhedt, hogy elég nehéz természetű ember.
Nem azért lettem köztisztviselő, mert keményen akartam dolgozni,
szóval igencsak meglep a dolog, hogy mégis pontosan azt csinálom.
Több hatalma volt, mint a legtöbb parlamenti képviselőnek.
Rajta keresztül juthattunk el a kormányhoz.
Ő felelt a tűzvédelemmel kapcsolatos épületbiztonsági előírásokért.
A stratégiai osztály van felül.
Bár elmondhatnám, mit csinálnak, de gőzöm sincs!
Gondolom, nagy erőkkel stratégizálnak.
Megkérdeztük Brian Martint, hogy minek kell történnie ahhoz,
hogy változást érjünk el.
Azt felelte, a kormány semmit sem fog tenni, amíg nincs haláleset.
A kollégáimnak pedig állítólag azt mondta, hogy...
„Mutassák a hullákat!”
1 ÓRA 12 PERCCEL A TŰZ KEZDETE UTÁN
Bravó-zéró-egyes, tudtok üzenni az állomásra?
Egy vak férfi még az épületben tartózkodik. Vége.
Most szólt egy járókelő, hogy épp egy lakóval beszél a hetedikről.
Nagyon nagy ott a füst.
A Londoni Tűzoltóság telefonközpontját túlterhelte a sok bejövő hívás.
Az operátorok még soha nem kezeltek ennyi hívást egyszerre.
A tűz most jutott be a lakásba.
Két felnőtt és két gyermek van odabent.
A hívásokat vidéki központokba irányítják át.
Ez az eljárás túlterheltség esetén.
Egy hölgy ott ragadt a 11. emeleten.
Valaki csapdába esett a 10. emeleten.
Csakhogy az összes operátor
azt az általánosan elfogadott tanácsot adta az égő toronyház lakóinak,
hogy maradjanak helyben.
Újabb csapdába esett embert látok.
Többen a 10. és a 11. emeleten ragadtak.
Egy nő és három gyermek.
A Lakanalből okulva tudhatnák,
hogy magasházak esetében ez a stratégia nem megfelelő.
Itt egy nő, most beszélt a férjével. Ő még mindig bent van.
Minden nagyon forró körülötte.
Csakhogy a központban nem volt tévé.
Volt egy tévé a teremben, de az nem működött,
így az operátorok nem látták,
hogy konkrétan mi történik a Grenfell-toronnyal.
Az előttük lévő monitoron mindössze egyetlen sor szöveg jelent meg:
„Negyedik emeleti konyha, részben ég.”
22. emelet, egy nő és három gyermek.
Két felnőtt, nem tudnak kijutni.
Lakók rekedtek az épületben a 11., a 10. és a 15. emeleten.
Öten csapdába estek a 17. emeleten.
- 16. emelet. - 18. emelet.
22. emelet.
- 17. - 11. emelet.
Egy nő és két gyermek.
Három gyermek. Vétel.
Nem emlékszem pontosan, hogy melyik útról... pillantottam meg először a tornyot.
TŰZOLTÓ
De tőlem balra volt, és az egyik oldalát lángok borították.
Ez hogy lehetséges?
Azelőtt még soha nem jártam a toronyban. Nem ismertem az elrendezését.
Azon voltam, hogy bejussak, és tegyem, ami csak tőlem telik.
Nagyon meglepett, hogy milyen szűk volt a lépcső.
Ahogy a tűzoltók jöttek lefelé a sérültekkel,
mindig kiáltottak, hogy: „Sérült ember!”
És olyankor mindig a sarokba húzódtunk, hátunkon a palackkal,
hogy minél több helyet adjunk.
Sírva, köhögve, köpködve hozták őket lefelé.
Pár lakó nem is volt eszméleténél.
Kaotikus volt.
Érezhető volt...
hogy ez az egész mindenkit teljesen váratlanul ért.
Némi várakozás után megérkeztek a tűzoltók.
OMAR EMELETE
Megkérdeztük, hogy kivisznek-e minket az épületből.
Mire ők: „Nem.
Át kell mennetek a szomszéd lakásba, és majd visszajövünk értetek.”
OMAR EMELETE
Emlékszem, amikor beléptem a szomszéd lakásába,
egy csomó ember volt odabent.
A lakás tulajdonosa és a családja is ott volt.
Ott volt Zainab is.
És a kisfia is.
Denis.
Hozzájuk csatlakoztunk az öcsémmel.
Mohammad magával hozott egy Koránt a lakásunkból.
Akkoriban gyakran olvasgatta.
Úgy hitte, segít, ha nála van. És segített is megőrizni a bátorságát.
De a tűzoltók nem közölték velünk, hogy mi lesz ezután.
Csak annyit akartam, hogy mentsenek ki minket.
Andreia 7 hónapos terhes volt.
Plusz asztmás is, akárcsak Megan.
MARCIO EMELETE
Csak adjanak egy oxigéntartályt, vagy egy maszkot,
hogy elindulhassunk!
Emlékszem, hogy apa megtöltötte a kádat vízzel,
és teledobálta törölközőkkel, hogy alaposan átázzanak.
Percről percre egyre rosszabb lett a helyzet.
Mikor kinéztem az ajtón, hogy mi a helyzet, csak füstöt láttam.
Miért sírsz?
Látom, hogy sírsz.
A füst borzasztó sűrű volt és fekete.
Mindig, amikor kinyitottam az ajtót, és próbáltam levegőt venni,
elkezdtem öklendezni a füstben lévő vegyszerektől.
A műanyagok füstje roppant mérgező.
Fullasztó.
Az ember köhög tőle, és azonnal hányingere lesz.
És hamar el is lehet tőle ájulni.
Az ember úgy veszíti el az eszméletét, hogy fel sem fogja, hogy elájul.
A füst kezdett egyre sűrűbbé válni.
És sötét füst volt. Nagyon sötét.
A saját kezemet sem láttam. A zseblámpának sem volt semmi haszna.
Nagyon meleg volt. Borzasztó volt a forróság.
Nem értettem, miért van ott olyan forróság.
Egyszerűen érthetetlen volt.
Az önkormányzat kezdeményezésére nemrég kívülről felújították a tornyot.
Műanyag burkolattal fedték be, hogy letisztultabb és elegánsabb legyen.
Úgy tűnik, hogy ez a megoldás nem volt túl biztonságos.
Szóltunk nekik, de senki se mehet az épület közelébe.
A bátyám, Raymond, becenevén Mózes,
a 23. emeleten lakott, a 201-es lakásban.
A GRENFELL EGYKORI LAKÓJA
Nagyon kis pimasz volt.
RAY TESTVÉREI
Gyönyörű mosolya volt. Ha rád mosolygott, egyszerűen elolvadtál tőle.
Ray Trinidadban nőtt fel.
Tizenhat évesen költözött az Egyesült Királyságba.
Odáig volt a calypsozenéért.
Nagyon szerette a Notting Hill-i karnevált,
de eljárt fölötte az idő, jött az ízületi gyulladás,
és már nem bírt úgy ugrabugrálni.
Több mint 30 évet élt le a Grenfell-toronyban.
Én intéztem Ray lakásügyeit,
és az ő nevében én konzultáltam az Ingatlankezelő Vállalattal is,
vagy röviden az IKV-val.
Ha röviden össze kéne foglalnom, hogy milyen volt a kapcsolatunk
a tanáccsal és az IKV-val, azt mondanám, hogy szörnyű volt.
Pedig a bátyám fizetett azért, hogy ott lakhasson.
Az nem egy ajándék volt. Nem ingyen lakott ott.
Úgy bántak velünk, mintha senkik lennénk.
Mintha csóró, iskolázatlan napszámosok lennénk.
Pedig közel sem voltunk azok.
Voltak köztünk informatikusok, egészségügyi dolgozók,
voltak tanárok, építészek.
Nem voltunk csórók. Serényen dolgoztunk.
A Grenfell-torony Kensingtonban van,
ami még Londonhoz képest is egy szokatlan környék.
Kensington egyszerre mondható
London egyik leggazdagabb és legszegényebb kerületének.
A környéken élő gazdagok nagyon nem szerették azt a tornyot.
Nem tett jót a környék ingatlanárainak.
A Grenfell-tornyot még a 70-es években építették,
de az önkormányzat nem vigyázott rá.
Sose végeztek rajta nagyobb felújítást.
Építettek mellé egy új, pazar iskolát és szabadidőközpontot,
de ott volt mellette a toronyház, ami nem nézett ki valami jól.
Volt egy belsős levelezés,
amiben azt írták, nem ártana beburkolni a Grenfell-tornyot,
hogy ne nézzen ki annyira „szegényesnek”.
SZEGÉNYES
Be akarták burkolni az épületet, illetve ablakokat is akartak cserélni.
Az ablakok tényleg rossz állapotban voltak.
De a burkolás egy kicsit mindnyájunkat meglepte.
Azt se tudtam, mi az a „burkolás”.
- Gőzöm se volt róla. - Nekem se.
GRENFELL-TORONY FELÚJÍTÁSI PROJEKT
Mikor megtervezték a burkolatrendszert...
A BURKOLAT RÖVID LEÍRÁSA
...eredetileg cinkből készült paneleket akartak.
Ami egyáltalán nem gyúlékony, hiszen az fém.
Minden egyes megbeszélésen ott voltam.
CINKBURKOLAT
Egyetlen illusztrációt sem mutattak arról, hogy hogyan is fog kinézni a burkolat.
Az önkormányzat megpróbálta megkeresni a legolcsóbb kivitelezőt.
Végül egy bizonyos Rydon nevű cégre esett a választás.
A felújítás alatt sokszor beszélgettem Rayjel,
és gyakran említette, hogy nagyon rossz munkát végeznek.
Néhányan kérdőre vontuk őket emiatt, erre lázadónak kiáltottak ki minket.
Jeleztük az aggályainkat a Rydon egyik vezetőjének,
és megkérdeztük tőle,
hogy mit szólna hozzá, ha az ő otthonát így újítanák fel.
Azt felelte,
hogy ha ingyen csinálnák, nem bánná.
Ez a mondat tökéletesen summázza,
hogy hogyan is bánt velünk a Rydon, a bérlőkezelő és az önkormányzat.
Semmirekellőknek tekintettek minket, ingyenélőknek,
akik semmit sem érdemelnek meg,
szóval fogjuk be, és hagyjuk őket dolgozni.
A felújítás során
a Kensington és Chelsea Ingatlankezelő Vállalat
többször is konzultált a Rydonnal arról,
hogy hogyan tudnának csökkenteni a költségeken,
és minél többet spórolni.
Egyből azon próbáltak meg spórolni,
hogy a cink burkolati panelek helyett
a lehető legolcsóbb burkolatot használják.
És a legolcsóbb, amit találtak,
az alumínium kompozit panel volt, a közepén tiszta polietilénnel.
FRANCIAORSZÁG
És a Grenfellhez használt burkolatot az Arconictól vásárolták.
BUKARESTI TŰZ
Mint megtudtam,
2009-ben kigyulladt egy bukaresti irodaház.
BUKAREST 2009. JÚNIUS
Claude Wehrle műszaki vezetőnél megszólalt a vészcsengő.
A bukaresti épületen is ACM volt.
Talált néhány képet a neten a tűzről, és elküldte a feletteseinek.
És nem a bukaresti volt az utolsó ilyen intő példa.
Az iparág szereplői aggódtak a tűzesetek növekvő száma miatt,
ugyanis számos épületen pont ugyanilyen fajta burkolat volt.
Franciaországban is volt egy tűzeset.
Az sajnos már végzetes volt, meghalt egy fogyatékossággal élő nő.
MELBOURNE 2014. NOVEMBER
DUBAJ 2015. FEBRUÁR
De történt egy változás Franciaországban,
ami miatt ott már nem lehetett gyúlékonyabb burkolatokat árulni.
Más európai országokban is eszközöltek hasonló változtatásokat.
Ám Claude Wehrle úgy döntött,
hogy akkor majd ott árulják a terméket, ahol az nincs szabályozva.
És sajnos
az Egyesült Királyságban ez a termék nem volt szabályozva.
Az arconicosok e-maileztek is róla,
hogy Angliában simán eladhatják ezt a gyúlékony terméket.
ANGLIÁBAN BÁRMIT MEGTEHETÜNK A POLIETILÉNES TERMÉKKEL.
A Grenfell felújításához polietilénes technológiát használtak,
viszont léteznek úgynevezett FR-anyagok, vagyis égésgátló anyagok is.
Észak-Amerikában bizonyos projekteknél csak égésgátló anyagokat lehet használni.
FR-T TARTALMAZ
Két emeletnél magasabb épületeknél alapból csak FR-anyagot használnak.
A felújítás végül 2016-ban fejeződött be,
és az önkormányzat elégedett volt az elkészült munkával.
Egy sajtóközleményben azt írták, hogy lenyűgöző volt első kézből látni,
hogy a burkolat mennyire feldobta az épület küllemét.
Viszont így ott volt 120 lakás,
amit fokozottan tűzveszélyes műanyag borított.
Szerintem az épületnek nem volt szüksége arra a felújításra.
Az csak egy sima betontorony volt.
És én biztonságban éreztem magam abban a betontoronyban, szóval...
Szerintem a hangsúlyt a külsőségek helyett a biztonságra kellett volna helyezni.
Azok alapján, amit az Arconic működéséből láttam,
nehezemre esne elhinni, hogy a cégnél senki sem tudott róla,
hogy a termékükkel azt az épületet akarják beburkolni.
Négyzetméterenként két fonttal lett volna drágább.
Az egész épületre levetítve ez nagyjából 5000 fontra jön ki.
Lakásonként úgy 40 fontba került volna a biztonságosabb anyag használata.
De mivel nagyon próbáltak spórolni,
ezt a lehetőséget fontolóra sem vették.
1 ÓRA 33 PERCCEL A TŰZ KEZDETE UTÁN
Lakásonként úgy 40 font.
Az első, aki felhívott, az egyik barátnőm volt.
Szólt, hogy kigyulladt a torony, és megkérdezte, hol van Ray.
Nem tudjuk, hányan lehetnek az épületben...
Lementem a földszintre, bekapcsoltam a tévét,
és akkor tudtam meg, hogy mi is történt.
Próbáltam hívni őt, de nem vette fel.
Csak az járt akkor a fejemben,
hogy remélem, Ray lakásáig nem jutott el a tűz,
és nem esik bántódása.
Elmentem a Ladbroke Grove-ra.
Az egész... kész pokol volt.
De őszintén hittem benne, hogy meg fogják oldani a vészhelyzetet.
Hiszen...
ez az Egyesült Királyság.
1 ÓRA 53 PERCCEL A TŰZ KEZDETE UTÁN
Az épületben lévőkre mostantól ez az irányelv vonatkozik:
ha valaki olyan lakóval telefonál, aki még odabent van,
szóljatok nekik, hogy mindenáron próbáljanak kimenekülni.
A „Maradj helyben!” irányelvet 2:35-kor vonták vissza a központban,
a helyszínen pedig 2:47-kor.
De akkor még mindig több mint 100 ember tartózkodott a Grenfell-toronyban.
Emlékszem, hogy az egyik rangidős tiszt beszédet intézett a tűzoltókhoz.
Mintha hadba szólított volna minket.
„Valószínűleg soha nem fogtok ilyen helyzettel szembesülni,
de még vannak bent olyanok, akiket megmenthetünk,
és muszáj beküldenünk titeket ebbe a veszélyes épületbe.”
Azt se tudtuk, hol vagyunk.
Kiabáltunk, hogy jöttünk segíteni... de semmi válasz.
Néha fel-felvillant egy elemlámpa fénye, ahogy járkáltunk.
Aztán hirtelen
felbukkant egy tűzoltó egy eszméletlen nővel.
A srác egyedül volt vele, és láthatóan... kétségbe volt esve.
Szóval átvettük tőle a nőt.
Egy csomószor elestünk szegény nővel.
Alig volt stabil pont a lábunk alatt.
Levittük a nőt a földszintre, és átadtuk a mentősöknek.
De nem volt idő tétovázni.
Azonnal indultunk vissza, és próbáltunk emberéleteket menteni.
Mindig, amikor belélegeztük a füstöt, mintha a halált lélegeztük volna be.
Páran nyitogattuk az ajtót, hogy hátha ki tudunk menekülni.
Emlékszem, hogy a szomszédom aggódott a családjáért,
ezért elkezdett lepedőket összekötni.
Kötelet csinált a lepedőkből, és le is engedte.
- Ott egy másik pasi. - Elkapták...
- Öcsém! - Elkaptak egy kutyát.
Az ablakon kiengedett lepedőkön lemászva akart menekülni.
És meg is próbálta.
De az öcsémmel nagyon féltettük őt, és visszarángattuk az ablakból.
Gyerekek sírtak, sikoltoztak.
Emlékszem, Zainab is sírt, és...
És az emberek nagyon...
Rohangáltak, féltek, és nem tudták, mit csináljanak.
De ott volt a remény, hogy a tűzoltók majd visszajönnek.
Azt mondták, hogy némelyik emeleten annyira heves volt a tűz,
hogy a lakók elindultak felfelé.
Néhány lakó becsöngetett Rayhez...
RAY EMELETE
...és az ő lakását akkor még nem árasztotta el annyira a füst.
Sok embert beengedett a lakásába. Nőket és gyerekeket.
Ray regisztrált fogyatékossággal élő személy volt...
de a fogyatékossággal élő személyek kimenekítésére nem volt semmiféle terv.
Mindig, amikor ajtót nyitott, látta azt a sűrű, fekete füstöt.
De akkor is beengedte őket. Menedéket adott a lakóknak.
Én úgy gondolom,
hogy Jessica kísérhette fel a többi felnőttet
Ray lakásához.
Jessica és az unokám ugyanabba az iskolába jártak.
Ismerte Rayt, és tudta, hogy vele biztonságban lesz.
RAY EMELETE
Újra felhívtam a tűzoltóságot, hogy tudjam, hogy állnak,
jönnek-e a tűzoltók megmenteni.
MARCIO EMELETE
A diszpécser felismerte a hangomat.
Már negyedszerre telefonáltam.
Hányan vannak most ott?
Hatan. Három gyerek, három felnőtt.
Bejutott a füst, de nem tudunk kimenni.
Nem tudnak kimenni? És gyerekek is vannak?
- Igen. - Akkor...
Úgy egy-két perce beszélhettünk,
amikor benéztem a szobámba, és észrevettem, hogy ég az ablak,
és a tűz szinte száguld felém.
Basszus, bejutott a tűz.
- Értem. - A törölközőket!
Ki kell menekítenie a családját.
- Oké. Hozzátok a törölközőket! - Vigye magával a mobilt!
- Itt maradok a vonalban, oké? - Oké.
Oké. Fogják meg egymás kezét, és fogjanak annyi vizes törölközőt...
Szóval az egész...
Az egész olyan gyorsan történt.
Magunkra terítettük a vizes takarót, amiket apa korábban a kádba tett, és...
Fogtam a kutyámat...
és csak rohantunk a lépcsőház felé.
Oké, nyomás, lányok! Gyerünk!
Szörnyű körülmények uralkodtak a lépcsőházban.
Menjetek, lányok...
Sokat köhögtem és öklendeztem.
- Gyerünk! Menjetek tovább! - Menjenek tovább!
Menjetek tovább, lányok!
- Menjetek tovább! - Figyeljen arra, amit mondok...
Fogalmam sem volt, hol vannak a többiek. Azt hittem, hogy előttem mennek.
...úton vannak önök felé.
Menjetek tovább!
- Oké... - Menjetek tovább!
Apa mögöttem jött.
Hallottam a hangját hátulról.
Azt kiabálta, hogy menjünk, haladjunk lefele.
Menjenek tovább, rendben?
És csak arra emlékszem...
hogy ott lépkedtem azon a sok holttesten.
Aztán egy idő után... már nem hátulról hallottam apa hangját.
Úgy hangzott, mintha...
már messze előttem járna.
Mintha már lement volna a lépcsőn.
Nem hallottam, hogy bárki is válaszolt volna nekem,
amíg meg nem hallottam Luanát, hogy...
„Apa!”
Akkor döbbentem rá, hogy már nem előttem vannak.
Hanem mögöttem.
Tudatosult bennem, hogy ez nekem nem fog menni.
Nem bírok továbbmenni.
És csak arra emlékszem... hogy a kutyámat letettem a lépcsőházban,
mert már nem bírtam.
Ennyi volt, ez...
Ez minden, amire emlékszem, mert...
Mert elájultam.
Minden elsötétült.
Rendben, figyeljen rám! Oké?
- Gondolja át, hogy hol... - Vissza kell mennem felfelé.
- Menjen vissza, és keresse... - Meg kell találnom őket.
Menjen vissza, és keresse meg a lányait!
Te jó ég!
Egy csomó embert hagytak meghalni, bassza meg!
Hirtelen kinyílt a bejárati ajtó.
Az első, amit megláttam, egy tűzoltó volt.
A második, amit láttam, hogy a szomszéd és a családja elmennek.
OMAR EMELETE
Aztán arra emlékszem, hogy valaki a nyakamnál vagy a pólómnál húzva
kivisz a lakásból.
Mikor a lépcsőknél jártunk, éreztem,
hogy valaki lökdös, és mondja, hogy menjek tovább.
De nem akartam továbbmenni, mert az öcsémet kerestem,
meg a többieket, de semmit sem láttam.
A harmadik emeleten újra fényt láttam.
A BIZTONSÁGI KAMERA FELVÉTELE
Az első dolgom az volt, hogy körülnéztem, és az öcsémet kerestem.
De nem láttam őt.
Aztán felhívtam, hogy hol van.
Ő azt kérdezte, én hol vagyok.
„Mohammad, eljöttek értünk, és kihoztak az épületből.
Azt hittem, hogy téged is hoznak.”
Azt felelte, hogy értük nem ment senki,
és még mindig fent vannak Zainabbel és a kisfiával.
Megerősítette még egyszer, hogy fent vannak.
Odamentem a tűzoltókhoz, és szóltam,
hogy az öcsém és Zainab még bent vannak.
Megkérdeztem, felmennek-e értük, mire azt felelték, hogy igen.
Visszamentem a torony lábához.
Volt ott egy fickó, telefonált, és közben indulatosan üvöltözött:
„Odabent van a lányom!
Épp most telefonálok vele!”
Elkértem a mobilját, és bemutatkoztam a lányának.
Elmondta, hogy a 14. emeleten van a kisfiával.
Őt Zainabnak hívták, a kisfiát Jeremiah-nak.
Megnyugtattam,
hogy egyedül nem tudnak kijutni, de mi majd segítünk.
Hallottam, hogy Jeremiah sír.
Megyek a mentésvezetőhöz.
Megkérdeztem, feljutunk-e a 14.-re.
Azt felelte, hogy jelenleg csak a 12.-ig tudunk felmenni.
Nagyjából 25-30 percet beszéltem Zainabbal.
Már nem hallottam Jeremiah sírását.
Volt egy pont...
amikor Zainab azt mondta...
„Jeremiah meghalt.”
Azt mondta: „Jeremiah meghalt.
Nem akarok itt lenni. A kisfiammal akarok lenni.”
Mondom neki: „Maradj velem, Zainab!
Vannak, akik szeretnek téged, várnak rád. Érted? Ki kell jutnod az épületből.”
Mondogattam neki, hogy megyünk értük.
Azt hiszem, hallottam a sikolyát.
Csak úgy, a semmiből.
Aztán csend.
Még úgy öt percig nem tettem le... a biztonság kedvéért.
Telefonon beszéltem az öcsémmel. Imádkozott, és beszélt hozzám.
Az utolsó beszélgetésünk úgy zajlott, hogy...
„Omar, haldoklom.
Itt fogok meghalni.
A szemem láttára halt meg Zainab és a kisfia.
És Denis is.”
DENIS MURPHY 56 ÉVES
„És én is haldoklom, Omar.”
Az öcsém gyakorlatilag elbúcsúzott tőlem.
Kapaszkodjatok a korlátba! Gyertek tovább, Luana!
- Jöjjenek le a... - Megan, Luana, gyertek!
Gyertek, lányok!
Gyertek!
Abban a pillanatban eszméltem rá, hogy Luana...
elájult.
Lenéztem a lépcső rácsai között, és fényt láttam.
Halványan, de fényt láttam.
Gondoltam, biztosan egy tűzoltó az.
Gyorsan leszaladtam, és kiabáltam, hogy odafent van a lányom.
Jól van. Fel kell mennem értük.
Fel kell mennem értük! Muszáj fel... Ne...
Elindultam felfelé a tűzoltókkal,
de az egyikőjük megragadott hátulról,
és azt mondta, hogy le kell mennem.
Láttam, ahogy Luanát kicipelik.
De...
nem tudtam, hol van a feleségem... sem azt, hogy hol van Megan.
Tudtam, hogy Helen és Lulya kijutottak.
Odavittek a rendőrökhöz.
Ők azt mondták, hogy találtak egy terhes nőt,
aki egy gyerekkel volt.
Anélkül, hogy láttam volna őket,
megkönnyebbültem.
Gyorsan megfordultam, és megláttam Andreiát egy fánál üldögélni,
és ott volt mellette Megan is.
Andreia kérdezte, hogy hol van Luana. Tudtam, hol van. Pont ott volt mellettünk.
Éppen újraélesztették.
Ezután mindnyájunkat betettek egy mentőautóba.
A következő emlékem az, hogy egy mentőautóban térek magamhoz,
és egyedül én fekszem hordágyon.
És nem értettem, hogy miért én fekszem a hordágyon.
Nem én voltam a legfontosabb.
A legfontosabb közülünk... anya volt.
Hiszen ő akkor terhes volt.
Aztán megint elveszítettem az eszméletemet.
És ennyi.
Megerősítették, hogy sok a sérült, és a mentés továbbra is zajlik.
Eddig 12 halálesetről és több mint 70 sérültről tudunk.
Már öt és fél, lassan hat órája vagyunk itt,
és még sem egy rendőr,
sem egy képviselő az ingatlankezelőtől,
sem egy kerületi képviselő nem jött ide hozzánk.
Vannak itt, akik nem tudják, hogy a rokonaik élnek-e, vagy meghaltak.
621-es, hol vagy?
Eltűnt egy ötéves fiú.
Utoljára a toronyházban látták.
Mentővel kórházba szállítottak egy lányt.
Ha az összes eltűnt személy képét ugyanarra az ablakra tennénk...
Azt hiszem, 14-én este mentem el a Ladbroke Grove-ra.
Volt pár képünk róla, amit kiragasztottunk.
Kétségbe voltunk esve,
mert semmi információt nem kaptunk arról,
hogy kihez fordulhat az ember,
ha eltűnt a testvére, az anyja, az unokatestvére, akárkije.
ELTŰNT
Hol vannak a gyerekek?
2017. JÚNIUS 21.
7 NAPPAL A TŰZ UTÁN
Egy hét telt el a grenfelli tűz óta,
és sok lakó a hatóságok támogatásának hiánya miatt panaszkodik.
Sokan még mindig a helyi sportközpontban alszanak,
sőt, néhányan állítólag a saját autójukban.
KENSINGTONI POLGÁRMESTERI HIVATAL
Egyetlen egy kerületi képviselő sem jött még ide hozzánk.
Azt akarjuk, hogy valaki mondja el a családoknak,
hogy mi történt az eltűnt szeretteikkel.
Elég!
Az emberek azonnal igazságot követeltek.
Szerintem egyértelmű volt a lakók és az elhunytak hozzátartozói számára,
hogy itt mulasztás történt, nem baleset.
- Mit akarunk? - Igazságot!
- Mikor akarjuk? - Most!
Válaszokat akarunk!
Az emberek azt akarták,
hogy a hatóságok tisztázzák a dolgokat, és támogassák őket.
És alapvető emberi jogokat, amiket általában természetesnek veszünk.
Ételt, szállást, ruhát.
Emberek vannak itt étel és lakhatás nélkül.
Páran a felsőjükre tűzték az eltűnt gyermekeik fotóját.
Senki sem segít.
Sokan dühösek a kormányra amiatt, ahogyan a tragédiára reagáltak.
Elszáguldott mellettük a konvoj, az egyik kocsiban a miniszterelnökkel.
Theresa May beszélt a katasztrófaelhárítókkal,
de a nyilvánosság előtt nem jelent meg.
Theresa May nem jött ide beszélni velünk.
Maynek mennie kell!
Miért nem beszélt azonnal az emberekkel?
Azért nem találkoztam azonnal a túlélőkkel,
mert úgy éreztem, az az elsődleges feladatom,
hogy biztosítsam a sürgősségi szolgálatok számára szükséges erőforrásokat.
MINISZTERELNÖK
De most már tudom,
hogy a közösség és a túlélők számára az volt az egyik legnagyobb gond,
hogy a hatóságok nem hallgatták meg őket.
Én csak tovább rontottam ezen azzal, hogy nem beszéltem velük azonnal.
A mai napon Londonban
megkezdődött a grenfelli tragédia nyilvános vizsgálata,
ami 72 ember életét követelte.
Azért indítottam el olyan gyorsan azt a nyilvános vizsgálatot,
mert a tragédia súlyosságát tekintve fontosnak tartottam,
hogy alaposan utánajárjunk, hogy mi is történt pontosan.
A vizsgálat vezető jogászaként az volt a feladatom,
hogy a közösséget képviseljem.
Egy kíváncsi átlagembert, aki végignézett egy szörnyű tüzet...
VEZETŐ JOGÁSZ
...és tudni akarja, hogy mi történt, és miért.
A nyilvános vizsgálat az éjszaka eseményeit fogja vizsgálni,
ideértve a sürgősségi szolgálatok felelősségét is.
- Tiszta szívemből esküszöm. - Tiszta szívemből esküszöm.
A vizsgálat egyik nehezítő tényezője érzelmi jellegű volt,
a másik pedig mondhatni, hogy kriminalisztikai jellegű.
- Csakis az igazat. - Csakis az igazat.
- A színtiszta igazat. - A színtiszta igazat.
Az érzelmi jellegű nehézség elég hamar megmutatkozott,
amikor az elsőként kiérkező tűzoltókat kérdeztem
az éjszaka eseményeiről.
Úgy döntöttem, hogy felmegyek,
és megpróbálom a 20. emeletről lehozni a kishúgát.
Volna valami a tanúvallomásában, amit szeretnék tisztázni önnel.
Odalapozna a tanúvallomása hetedik oldalára?
„Megtaláltam a 176-os lakást, de világítanom kellett,
és nagyon közel kellett hajolnom az ajtóhoz.
Odamentem a szomszédos ajtóhoz, és láttam, hogy az a 175-ös lakás.”
Nem...
Nem kopogott az ajtón,
vagy nem kiabált be ellenőrizni, hogy nincs-e valaki a 175-ös lakásban?
Nem.
- Mondhatnék annyit... - Hogyne.
A 175-ös lakásban élők hozzátartozóinak szeretném elmondani,
hogy én akkor egy másik kislányt kerestem.
Nem tudtam, hogy vannak a 175-ösben.
- Semmi baj. - Köszönjük.
Szervezetként is rengeteg hibát követett el a Londoni Tűzoltóság.
És a helyszínen is követtek el hibákat.
Hibáztak a művelet végrehajtásakor.
De szerintem azt sem szabad elfelejteni,
hogy milyen fájdalmas lehet,
ha a te feladatod másokat megmenteni,
és egyszerűen nem megy.
Ez egy nagyon nehéz dolog.
Önmagában már ezzel is nagyon nehéz együtt élni.
Köszöntök mindenkit a mai meghallgatáson!
Ma a tűzoltóparancsnok tanúvallomását fogjuk meghallgatni.
Istenre esküszöm.
Az egyik dolog, amit a tűzoltóság kapcsán nem értettem...
TŰZOLTÓPARANCSNOK
...hogy miért nem tanultak a Lakanal tragédiájából?
Csakis az igazat.
Megtudtam, hogy több hasonló esettel is szembesült már a tűzoltóság.
Tudtak ennek a burkolatnak a létezéséről, de nem voltunk kiképezve az oltására.
És minden kiképzésünk dacára
mégis kizárólag a „Maradj helyben!” irányelvre támaszkodtunk
egészen a Grenfellig.
És nem...
Nem igazán volt B tervünk.
Ez egy...
Egy diasor, amit a Londoni Tűzoltóság készített.
A vizsgálat során
rengeteg dologra derült fény a tűzoltóság kapcsán,
főként az, hogy mennyi mindenről volt tudomásuk.
A legmegdöbbentőbb példa erre egy PowerPoint-prezentáció volt,
ami részletesen taglalta a burkolattüzek kockázatait.
Látta ön ezt a diasort, amikor elkészült?
Nem.
Meg tudja magyarázni, hogy ezt a diasort miért nem látták a tűzoltók,
sőt még maga sem?
Nem, nem tudom.
Egyetlen kivezényelt tűzoltó sem látta ezt a kulcsfontosságú dokumentumot.
Az emberek rádöbbentek, hogy a probléma szervezeti szintű.
Nem az aznap éjjel kivezényelt tűzoltók hibáztak.
KÜLSŐ TŰZ TERJEDÉSE
Ha aznap, amikor kivezényeltek minket oda,
meglett volna a tudásunk, hogy felismerjük,
hogy ez egy burkolattűz, amit nem tudunk megfékezni,
a tűzoltás helyett csak a kimenekítéssel foglalkoztunk volna.
Ha meglett volna ez a tudásunk... minden teljesen másképp alakult volna.
Talán úgy is történt volna haláleset, de hogy olyan sok...
Nem is tudom.
ELSŐ A BIZTONSÁG ELSŐ AZ ÉLET
Leginkább azokat szerettem volna a tanúk padján látni,
akik az Arconicnál dolgoztak...
és a tesztek és figyelmeztetések ellenére tovább értékesítették a terméket.
Látni akartam, ahogy kérdőre vonják őket erről.
Az Arconic egy nagy, globális amerikai vállalat,
aminek három alkalmazottja nem hajlandó tanúskodni.
Véleményem szerint az Arconic alkalmazottai,
akik nem hajlandóak részt venni a nyilvános vizsgálaton,
azok pipogya, gyáva alakok.
Egy angliai nyilvános vizsgálat
a saját állampolgárait kötelezheti a részvételre,
ám külföldi állampolgárokat nem tud erre kötelezni.
Például Claude Wehrle sem tett tanúvallomást,
pedig neki aztán rengeteg kérdésre kellene válaszolnia.
Viszont egy óriási e-mail-csomagban kiszivárgott néhány e-mail az Arconictól,
amelyekben Claude Wehrle nagyjából azt írja, hogy:
„Jesszusom, nehogy kiadjátok a teszteredményeket az ügyfélnek!”
TILOS AZ ÜGYFÉLLEL MEGOSZTANI
- Te jó ég! - Hogyan fognak rajtuk segíteni?
Cégvezetők utasították az alkalmazottakat,
hogy a valódi tűzállósági eredményeket szigorúan bizalmasan kezeljék.
- Csecsemők vannak az épületben! - Hol vannak az emberek?
Wehrle még azt is írta, hogy: „Nem vagyunk makulátlanok.”
Meneküljenek a toronyból!
Lehullott a lepel egy hatalmas vállalati botrányról.
MEG KELL OLDANI, HOGY ÁTMENJEN
Tudták, hogy ha ez az információ nyilvánosságra kerül...
TUDNAK RÓLA
...nem fogják megvenni a terméküket.
NEM VAGYUNK „MAKULÁTLANOK”
Kiderült, hogy a grenfelli ügylet során egy felső vezető kikérte
különféle burkolatok tűzbiztonsági jelentését.
Tudta, hogy 12 méternél magasabb épület nem burkolható polietilén panellel.
Ha a panel kigyullad, az égő anyag akár csepeghet is.
Tudta, hogy minél magasabb egy épület, annál tűzállóbbnak kell lennie.
És tudta, hogy több ezer négyzetméternyit adtak el belőle a Grenfellhez,
amivel 115 000 eurót kerestek,
de a biztonságra ügyet sem vetett.
Ez az árnyoldala
a multinacionális vállalati kultúrának,
ahol a profit annyira fontossá válik,
hogy minden más háttérbe szorul.
A következő cégek gyártották a Grenfell burkolatát.
Az Arconic.
A Celotex, ami a gyúlékony szigetelést gyártotta...
egy másik vállalattal, a Kingspannel együtt.
Mindhárom gyártót keményen kritizálják
a Grenfell-torony felújításához használt anyagaik miatt.
A vizsgálathoz felkértek külsős szakértőnek,
hogy képviseljem az áldozatok és a gyászolók érdekeit.
Az ügyvédek munkáját segítettem.
Rengeteg dokumentumot kellett átvizsgálnom.
Kiderült, hogy a Kingspan még 2005-ben tesztelt egy bizonyos K15 nevű terméket.
De a termék, amit később piacra dobtak, nem ugyanaz a termék volt.
Az Arconic, a Celotex és a Kingspan is mind sumákoltak valamiben.
Hol van itt egy ellenpélda,
egy jó döntéseket hozó, becsületes vállalat,
ami a történet hőse lehet?
Hát, itt egyetlen hős sincs.
A tornyon villámgyorsan végigsöprő tűz egyértelmű oka
a polietilénből készült ACM-burkolat volt.
Mindenki egymásra mutogatott.
A tüzet túlnyomórészt az Arconic által gyártott,
polietilén maggal rendelkező Reynobond ACM burkolati panel táplálta.
Ha mindnyájuknak igaza van, akkor itt senki sem hibás.
És épp ez a gond.
A tény, hogy a Celotex és a Kingspan biztosította a piacot arról,
hogy a termékük használható magas épületekhez,
volt a grenfelli tüzet okozó kritikus mulasztás.
Én semmiképpen sem hibáztatnék csupán egyetlen céget vagy személyt.
Ez egy rendszerszintű probléma.
Miért nem volt senki, aki kiállt volna,
és felszólal, hogy ez a hozzáállás elfogadhatatlan?
GRENFELL ÖRÖKKÉ A SZÍVÜNKBEN
Szerintem a vizsgálatból az derült ki, hogy az emberek biztonsága
közel sem volt olyan fontos, mint a nyereség utáni vágy.
A kérdésem az volt,
hogy igaz-e, hogy az ingatlankezelő a lehető legolcsóbb burkolatot kereste,
hogy ezzel csökkentse az összköltséget?
Nem a legolcsóbbat kerestük, hanem olyat, ami engedélyeztethető.
Az is igaz, hogy a Grenfell-torony lakói és az ingatlankezelő közötti kapcsolat
nem volt valami jó.
Ez egy vizsgálati jelentés
a Kensington és Chelsea Ingatlankezelő Vállalattal kapcsolatosan
régóta fennálló, megoldatlan panaszokról.
„Számos bérlő, bérbeadó és ingatlantulajdonos nehezményezi,
hogy az évek óta fennálló problémáikat
az ingatlankezelő nem oldja meg.”
Látta már korábban ezt a dokumentumot?
Nem emlékszem, hogy ezt bárki is elküldte volna nekem,
de ha mégis elküldték, nem emlékszem, hogy bármit is olvastam volna belőle.
Szemmel látható volt, hogy képtelenek felfogni a helyzet súlyát.
Egyfajta tompa tagadást láttam rajtuk.
Egy panaszról szeretném most kérdezni,
amit Mr. Daffarn nyújtott be a tűzbiztonság kapcsán.
2016 novemberében írtuk ezt a blogbejegyzést.
„KCIKV: Játék a tűzzel.
Őszintén megrémít minket ez a gondolat, de a Grenfell Akciócsoport úgy hiszi,
hogy csak egy súlyos emberéleteket követelő,
katasztrofális esemény világíthat rá
ennek az inkompetens szervezetnek a kártékony működési gyakorlataira.”
Ezt a tűz előtt hat hónappal írtuk.
Az ön válasza erre az első oldalon található.
„Mr. Daffarn bejegyzése rémhírterjesztés,
és megrémítheti a lakókat.”
Mint kiderült, a Grenfell Akciócsoport blogját
az önkormányzat és az ingatlankezelő szerverein letiltották,
hogy az alkalmazottaik ne lássák, miket írunk.
Kértem az informatikai vezetőt, hogy vegye le a tiltást,
mert nem láttam értelmét.
Ők nem pusztán lakók voltak,
hanem emberek, akiknek segíteni kellett volna.
Annyi próbálkozás után szerintem sokan úgy voltak ezzel,
hogy már semmi értelme felvetni ezeket a problémákat.
Amikor elkezdődött a vizsgálat,
személy szerint nagyon dühös voltam amiatt,
hogy a kormány nem igazán válaszol az ügy kapcsán feltett kérdésekre.
Brian Martint is behívták.
Ő volt az a köztisztviselő, aki a tüzet megelőzően
több mint 20 éven át felelt a tűzbiztonságért.
Közöltem vele, hogy ha ez az éjszaka közepén történne,
a Lakanal House-i hat áldozat 10-12-szerese is meghalhat.
Erre Brian Martin azt felelte:
„Hol a bizonyíték? Mutassa a hullákat!”
Tényleg ezt mondta? „Hol a bizonyíték, mutassa a hullákat!”
Én ilyet nem mondanék.
Brian Martin hozhatott volna hatékonyabb intézkedéseket
a tűzbiztonság érdekében,
különösen a Lakanal House-i tűzeset után.
Most vessünk egy pillantást azokra az ajánlásokra,
amelyeket a halottkém tett...
De ő inkább passzívabban állt az ügyhöz.
A magánvéleménye a halottkém ajánlásaira való válaszadás kapcsán,
miszerint „nem kell benyalni neki”, tükrözi az ajánlásokhoz való hozzáállását,
ami nem éppen arra utal, hogy ön azokat komolyan vette volna.
- Egyetért ön ezzel? - Az egy nem hivatalos vélemény volt.
CSAK VÁLASZOLNUNK KELL NEKI
Megpróbáltuk, de nem sikerült hamarabb változást elérnünk.
Úgy érzem, hogy nem tudtam eleget tenni
egy ilyen tragédia megelőzéséért.
És azóta is próbálok megbirkózni ezzel az érzéssel.
De akkoriban egyszerűen nem akartak meghallgatni.
Az elmúlt hónapok során átnéztem a bizonyítékokat.
És világossá vált számomra, hogy számos olyan alkalom volt,
amikor megakadályozhattam volna, hogy ez bekövetkezzen.
És ennek eredményéül én lettem
az egész hivatal kritikus hibaforrása.
Szerintem...
emiatt nem sikerült ennek elejét vennünk.
És ezt borzasztóan sajnálom.
Egyetért ön Brian Martinnal abban, hogy ő volt a kritikus hibaforrás?
Ez érdekes. Nem feltétlenül.
Én úgy gondolom, hogy mások is okolhatók a tragédiáért.
Istenre esküszöm, hogy...
A Grenfell előtt Eric Pickles volt a tűzbiztonságért felelős államtitkár.
...csakis az igazat.
Fontos, hogy mindenki, aki nyilvános vizsgálaton tanúskodik,
az megértse, hogy itt a cél az igazság kiderítése.
Azt is fontos megérteni,
hogy végső soron azért volt szükség erre a vizsgálatra,
mert emberek haltak meg.
Nyugodtan kérdezzen tőlem, amennyit csak szeretne,
de tisztelettel emlékeztetném,
hogy ön azt ígérte, ma reggelre már végzünk...
PICKLES TANÚVALLOMÁSÁNAK 2. NAPJA
...és emiatt át kellett szerveznem a napomat.
Mozgalmas napom lenne, sokakkal kéne találkoznom,
és igen, ez mindennél fontosabb,
de kérem, bölcsen használja ki ezt az időt!
Rendben.
Picklest többször is kérdezték a pártja előírás-csökkentési szándékáról,
illetve az egészségügyi és biztonsági előírások Grenfell előtti eltörléséről.
Az akkori kormány,
mielőtt miniszterelnökké választottak, nagy erőkkel törekedett arra,
hogy a lehető legtöbb előírást eltörölje.
Szerintem a vizsgálatból az derült ki,
hogy túl sokan vették semmibe az előírásokat,
talán mert nem fogták fel,
hogy azok milyen fontosak az emberek biztonsága érdekében.
Valójában az ön hivatala mindig is törekedett az előírás-csökkentésre,
ami az emberéletek megóvása kapcsán
a fékek és ellensúlyok teljes hiányához vezetett.
Ez így nem igaz.
És szeretném elmondani... hogy bár nem akarok túl érzelgős lenni...
de megesküdtem a rohadt Bibliára!
Megesküdtem a Bibliára.
És én keresztény vagyok.
A Grenfell esetében az történt, hogy voltak ugyan előírások,
de sajnos nem feleltek meg a célnak.
Azért nem tudták ellátni a feladatukat, mert a cégek megtalálták a kiskapukat.
2017. 06. 14-ÉN REGGEL ELTŰNT A TESTVÉRPÁR
Szem előtt kell tartani, hogy itt nem...
Itt nem az előírás-csökkentés a lényeg.
JELENTKEZZEN, HA LÁTTA ŐT VAGY AZ ÉDESANYJÁT!
ELTŰNT
Végső soron itt a névtelenek azok, akik számítanak,
az a 96 ember, akik odavesztek a grenfelli tűzvészben.
Rájuk kéne most gondolnunk.
A Grenfell-toronynak 72 lakója vesztette életét.
A Hillsborough-tragédiának volt 96 áldozata.
GRENFELL MINDÖRÖKKÉ
Akinek ez fontos, annak bevésődik az agyába a 72-es szám.
Ám akinek ez nem fontos, az bizony elfelejti ezt a számot,
és összekeveri egy másik átlagemberek életét követelő tragédiával.
GRENFELL ÖRÖKKÉ A SZÍVÜNKBEN
Mindnyájuknak megvolt a maga élete, és mind túl korán ért véget.
Egy olyan tűz által, ami kívülről furakodott be az otthonukba.
Számomra ez maga az univerzális borzalom.
ÖRÖKKÉ A SZÍVÜNKBEN IGAZSÁG
Mind nagyon sokat tanulhatunk az esetből.
Szerintem az az egyik legnagyobb probléma, hogy az egész ország úgy érzi,
hogy bizonyos emberek,
akik egy bizonyos típusú épületben élnek,
azok másokhoz képest pusztán másodlagosak.
ELTŰNT
És sokszor láttunk már ilyesmit.
Hogy a hatóságok másodlagos polgárokként kezelik az embereket.
De remélem, hogy a Grenfell-tragédiából okulva
véget vethetünk ennek.
ELTŰNT
IGAZSÁG
Háromszáztizenkét nap és 300 000 dokumentum után
véget ért a vizsgálat.
Az elnök ajánlatokat fog megfogalmazni a jelentésében.
Ám a hozzátartozók egyelőre nem tehetnek mást, mint hogy várnak.
GRENFELL ÖRÖKKÉ A SZÍVÜNKBEN
Minden hónap 14. napján
elkezdtek kisebb csoportok gyülekezni a toronynál.
Végül ez egy menetté szerveződött, minden évben az évforduló napján.
Egyúttal ez egy tiltakozás is a közösség részéről,
hogy még mindig várnak az igazságszolgáltatásra.
Elkezdtem felnézegetni a közösségi médiára.
Feltűnt, hogy rám írt az egyik barátom, akivel már régóta nem beszéltem.
És aztán...
rádöbbentem, hogy pont az ő unokahúgát kerestem.
KÜZDJ - ÁLLJ ELLEN IGAZSÁG - VÉDELEM
Lassan világossá vált számomra, hogy nem lefelé,
hanem felfelé menekült a füst elől.
Felment a torony tetejére...
és a 23. emeleten halt meg.
Teljesen magamba roskadtam.
JESSICA URBANO RAMIREZ 12 ÉVES
RAYMOND BERNARD (MÓZES)
Az ágyra fektette a nőket és a gyerekeket.
És ő volt az utolsó, aki meghalt.
A testét az ágy lábánál találták meg,
a földön ülve.
Ezért is mondjuk róla, hogy ő amolyan gondoskodó volt.
Ő egy... rendes ember volt.
Gondoskodott az emberekről. A legvégsőkig.
RAY „MÓZES” BERNARD 63 ÉVES
Sokat gondolok rájuk.
Sok mindent megtudtam azokról, akiket nem tudtunk megmenteni.
Korábban nem volt ilyen.
És ez nagyon nehéz.
ZAINAB DEEN 32 ÉVES
JEREMIAH DEEN 2 ÉVES
Nem maradt más választása, mint megpróbálni az ablakon át menekülni.
Megpróbálta használni az összekötött lepedőket.
De szerintem mivel nem tudott leereszkedni, ezért...
kiugrott az ablakon.
Aki kiugrik az ablakon, az már elvesztette a reményt.
24 ÉVES
Roppant dühös vagyok mindenkire, aki vétkes az ő halálában.
A tűz után a King's College Kórházba vittek minket.
Odajöttek az orvosok, hogy beszélniük kell velem.
Dönteniük kellett, hogy Andreiát vagy a babát mentik meg.
Azt mondták, ilyen esetekben az édesanyát szokták választani.
Elfogadtam a döntésüket.
És azután mondták... hogy Logan meghalt.
Hetvenkét ember halt meg.
Közülük 18-an gyerekek voltak,
beleértve a fiunkat is, aki a legfiatalabb áldozat volt.
Mindnyájukat megfosztották attól... amivé válhattak volna.
Egyszer volt, hol nem volt, volt egyszer...
8 ÉVES
...egy fiú egy hajón.
Boldogan élt, amíg meg nem halt.
NUR HUDA EL-WAHABI 15 ÉVES
ISAAC PAULOS 5 ÉVES
YAHYA HASHIM 13 ÉVES
YAQUB HASHIM 6 ÉVES
Vess hát minden szót papírra...
FIRDAWS HASHIM 12 ÉVES
Mind elolvashatják
Bizonyos értelemben bűntudatom van.
Azért van bűntudatom...
mert én itt vagyok, élem az életem...
ők viszont nem.
2024. SZEPTEMBER 4.
Hét évvel a grenfelli tűzeset után
hamarosan nyilvánosságra hozzák a zárójelentést a katasztrófa okáról.
A vizsgálat nem tud büntetést vagy kárpótlást kiszabni,
az a büntetőjogi perek hatásköre lesz.
Hamarosan nyilatkozik az elnök.
Bár a felelősségük nem azonos mértékű,
ám így vagy úgy, de mind hozzájárultak a tragédiához,
legtöbbször az alkalmatlanságukkal,
bizonyos esetekben pedig a becstelenségükkel és kapzsiságukkal.
Roppant terhelő a katasztrófa zárójelentése.
Mulasztások olyan hosszú sora ez, hogy az szinte már felfoghatatlan.
És ami a leginkább lesújtó, az az „elkerülhető” szó.
A családok büntetőjogi eljárást akarnak,
ám arra még éveket kell várniuk.
Az ő életük megfeneklett, miközben a felelősök szabadon járkálnak.
A vizsgálat 58 ajánlást fogalmazott meg.
A lista élén az épületbiztonsági előírások módosítása szerepel.
És most szeretném bemutatni Pete Appst,
egy újságírót, aki azóta támogatja az ügyet,
és küzd a közösség igazáért,
hogy megtörtént a tragédia, immár hét esztendeje.
Fogadjátok őt sok szeretettel!
Mint sokan közületek, én is mindig eljövök ezekre a néma menetekre.
Immár hét éve.
Minden egyes meneten felolvasnak 72 nevet.
Ma egy másféle névsort szeretnék felolvasni nektek.
Azok nevét, akik azt akarják, hogy felejtsük el őket,
de nem fogjuk.
Emlékezzünk hát az önkormányzatra!
„Tiszta szívemből sajnálom,
hogy nem hallgattuk meg,
és nem védtük meg a Grenfell lakóit.”
Az önkormányzat megvalósította a vizsgálat korai ajánlásait,
és a többin is dolgozik.
Egy független testület segítségével felül fogják vizsgálni a működésüket,
és elszámoltatják a felelősöket.
Emlékezzünk a Londoni Tűzoltóságra!
A tűzoltóság szerint a Grenfell volt a történetük legnagyobb kihívása.
Átdolgozták az irányelveiket, és továbbra is okulnak a tragédiából.
A vizsgálat által tett mind a 29 korai ajánlást végrehajtották.
Biztos vagyok benne, hogy ez újra megtörténhet.
De még mindig nem tudjuk, hogy kiket fognak ezért lecsukni,
szóval még mindig mardos a bizonytalanság.
Eric Pickles bocsánatot kért:
„Méltósággal kell emlékeznünk az elhunytakra.”
Nem kívánt megszólalni a filmben.
2018-ban a Lordok Házának tagjává választották.
Emlékezzünk az ingatlankezelőre!
„Tudjuk, milyen szörnyű hatással volt ez a tragédia a közösségre.
Belátjuk, hogy az IKV-nak is volt ebben szerepe,
amit mélységesen sajnálunk.”
Olyan sok idő telt el, mégis alig változott valami.
De erről szól a Grenfell.
Ez egy történet,
amelyben egy ország olyan szívszorító és hihetetlenül kegyetlen módon bánik
a saját állampolgáraival, ami minden képzeletet felülmúl.
Emlékezzünk a Kingspanre!
„A jelentés szerint a szigetelés típusa irreleváns,
és a tűz terjedésének fő oka az ACM-burkolat volt,
amit nem a Kingspan gyártott.”
A cég szerint a K15 megfelelően használva biztonságos.
Emlékezzünk a Celotexre!
A cég szerint a tesztek alapján a szigetelésük biztonságos,
ha tűzálló burkolattal kombinálják. A Grenfell burkolata nem ilyen volt.
Amíg a profit fontosabb az emberi életnél, semmi sem fog változni.
Még mindig több ezer olyan épület van,
aminek a burkolata éghető anyagból készült.
Emlékezzünk az Arconicra!
„A termék biztonságos építőanyag volt, amelyet engedélyeztek Angliában.”
Semmilyen információt nem hallgattunk el, és senkit sem tévesztettünk meg.”
Claude Wehrle, a Rydon és Brian Martin nem kívántak megszólalni a filmben.
Az igazságszolgáltatás nemcsak azt jelenti,
hogy az összes többi épületről eltávolítják a veszélyes burkolatot,
hanem azt is, hogy felelősségre vonják
azoknak a szervezeteknek a döntéshozóit,
amelyek a bátyám és a többi 71 áldozat haláláért felelősek.
EGYÜTT GRENFELLÉRT
Ne higgyék azt, hogy megúszták!
Mindaddig nem felejtjük el, és fogjuk ismételgetni az önök nevét...
amíg igazságot nem szolgáltatnak a szívünkben élő 72 áldozat számára.
Nagyon köszönöm.
Az Egyesült Királyság kormánya egyetért a vizsgálat ajánlásaival.
A film elkészültekor még mindig több százezren élnek
veszélyes burkolatú épületekben.
A legtöbb angliai magasház esetében
még mindig érvényes a „Maradj helyben!” irányelv.
Mi csak igazságot akarunk.
Szerintem ez nem túl nagy kérés.
SZOLIDARITÁS
A 2017-es grenfelli tűz bűnügyi vizsgálata még mindig tart.
A film elkészültéig
még senkit sem tartóztattak le a tragédia kapcsán.
EMLÉKEZZÜNK A GRENFELLBEN ELHUNYT 72 ÁLDOZATRA
A feliratot fordította: Vécsey Ádám